 Bí Boko Haram ṣe pa àwọn àgbẹ ní Borno fihàn pé ọrọ ààbò Naijiria n fẹ akitiyan si - Bola Tinubu Oloye ẹgbẹ oṣelu All Progressives Congress, APC, Bola Tinubu ti sọ pe bi Boko Haram ṣe pa awọn agbẹ onirẹsi nipinlẹ Borno lọjọ Satide fihan pe igbogun ti awọn agbesunmọmi ṣi nilo akitiyan si ko to o le wa sopin. Ninu lẹta kan ti Tinubu kọ si gomina ipinlẹ Borno, Zulum, lati ba kẹdun iṣẹlẹ naa to waye ni Zabarmani, lo ti sọ eyi. Ko din ni agbẹ onirẹsi mẹtalelogoji ti Boko Haram bẹ lori nibẹ. Ọpọlọpọ eeyan lo si ti bu ẹnu ẹtẹ lu ipaniyan naa. Tinubu sọ pe pipa ti wọn pa awọn agbẹ naa, to n tiraka lati pese fun ẹbí wọn ati oúnjẹ fun orile-ede Naijiria, ko yatọ si iwa ika ati ti Satani. O gboriyin fun Gomina Zulum, fun gbogbo akitiyan rẹ lati ri pe awọn ti ogun sọ di alainilelori, pada si ilu abinibi ati isẹ oojọ wọn. Eyi to ni o ti mu idagbasoke ba ipese oúnjẹ ni Naijiria, ati idunnu ba awọn eeyan naa. Ìdí tí ààrẹ Buhari ṣe padà gbà láti yọjú si ilé ìgbìmọ aṣójú-ṣòfin tórí ọsẹ Boko Haram Adari ile igbimọ aṣojuṣofin ilẹ Naijiria, Femi gbajabiamila ti fi lede pe aarẹ Muhammadu Buhari ti gba lati wa siwaju ile aṣojuṣofin bayii. Eyi ko sẹyin ọrọ ikọlu to waye ni ilu Kushebe Zabarmani nibi ti ikọ Boko Haram ti dumbu ọpọlọpọ awọn agbẹ onirẹsi to bẹẹ ti ko tii ni pato onka iye awọn to fori fa iku naa. Ọjọbọ ọsẹ ni Gbajabiamila n sọ fun awọn oniroyin lẹyin to ṣepade kan pẹlu aarẹ ni ile rẹ. Lọjọ Aje ọsẹ ni ile igbimọ aṣojuṣofin Naijiria kọwe pe aarẹ Buhari lati wa wi tẹnu rẹ nipa iṣoro aabo to n koju orilẹede yii. Bakan naa, o tun ṣalaye awọn igbesẹ ti ijọba rẹ n gbe lati fopin si iwa iṣoro yii. Bi ẹ ko ba gbagbe, ikọ Boko Haram latẹnu adari wọn tun ṣẹṣẹ ṣe fidio kan jade ni ninu eyi to ti ṣalaye bi awọn ṣe pa awọn agbẹ naa. Ọkọ mi wa ọkọ tẹ Poly Bag lásán, àfi gbùùàà! Àdó okoró búrẹkẹ Boko Haram ti gbilẹ kan nílẹ Hausa, wọn ti ń ní Check Point láti gba owó lọwọ àwọn àgbẹ Gẹgẹ bi ile igbimọ aṣofin mejeeji ṣe n ke si aarẹ buhari lati da wa wi tẹnu rẹ ati pe ko gba iṣẹ lọwọ awọn ọga awọn ologun tori wọn ni wọn ti kuna ninu iṣẹ wọn. Ile igbimọ aṣofin agba ni tiwọn to tẹnu mọ ọ pe ọrọ aje orilẹede Naijiria ti wa di akurẹtẹ gbaa to bẹẹ to fi jẹ wipe awọn Boko Haram ti n gbe nkan di ọna lawọn apa ibi kọọkan ni Borno. Awọn ibudo yii ni wọn ti n da awọn agbẹ to n lọ si oko duro lati maa gba owo lọwọ wọn. Tori eyi wọn ni dandan ni ki aarẹ ṣe atunto ẹka abo ni Naijiria. Igba kẹta ree ti ile aṣofin n funpe si aarẹ Buhari lati yọ awọn ọga awọn ologun. Titọ yii n jẹ jade latari awọn agbẹ onirẹsi tawọn Boko Haram dumbu bi ẹran ni Borno ti ko si tii si ojutuu. Wo bí ìlànà tuntun lórí gbígba físà UK lẹyìn Brexit ṣe kàn ọ Abẹrẹ àjẹsára Covid-19 ti Pfizer ṣe yóò di lílò láti ọsẹ tó ń bọ Àwọn afurasí ṣá ìgbákejì kọmísọnà ọgá ọlọpàá láàké dójú ikú Ọkọ mi wa ọkọ tẹ Poly Bag lásán, àfi gbùùàà! Àdó okoró búrẹkẹ Niṣe lawọn ọmọ ile igbimọ aṣoju-ṣofin lAbuja ti ke si Aarẹ Muhammadu Buhari lati wa ṣalaye ibi ọrọ de duro nipa eto abo orilẹ-ede Naijiria. Wọn gbe igbesẹ naa lẹyin ti awọn aṣoju lati ipinlẹ Bornu da aba pe o yẹ ki Aarẹ Buhari yọju si ile ọhun. Bi ẹ ko ba gbagbe, opin ọsẹ to kọja yii ni awọn ọmọ ẹgbẹ Boko Haram dumbu eeyan mẹtalelogoji bi ẹni dumbu ẹran ninu oko irẹsi kan ni ipinlẹ naa. Ṣaaju ni ariyanjiyan ti kọkọ waye laarin awọn ọmọ ile igbimọ aṣoju lori boya ki wọn ke si Aarẹ tabi ki wọn ma ṣe bẹẹ. Eyii to mu ki agbẹnusọ ile naa, Femi Gbajabiamila parọwa si awọn eeyan ọhun pe ko bojumu lati ke si Aarẹ lati wa tu aṣiri igbesẹ ti ijọba n gbe lori eto abo, nitori ko le so eso rere. Ṣugbọn awọn kan ninu ile naa faake kọri pe ko si ohun to buru ninu ki Aarẹ wa ṣo fun awọn ọmọ Naijiria awọn ohun to n ṣe lori eto abo ẹmi ati dukia wọn. Lẹyìn ọpọlọpọ oṣù tí òjò kò rọ ní orílẹèdè Cuba, Ọba ilẹ Yorùbá ló Ṣugbọn lẹyinorẹyin, ọkan lara awọn to daba pe ki wọn pe Aarẹ, Ahmed Jaha ni o ti di ọranyan ki Aarẹ yọju sile naa, ti awọn aṣoju miran si ṣegbe lẹyin rẹ ki gbogbo ile to gba aba ọhun wọle. Bo tilẹ jẹ pe ile igbimọ aṣoju naa fọwọ si pe ki Aarẹ wa wi tẹnu rẹ lori eto abo Naijiria, wọn ko tii sọ ọjọ ti Aarẹ yoo wa. Ọjọ Satide, ọjọ kọkandinlọgbọn, oṣu Kọkanla, ọdun 2020 ni awọn ọmọ ẹgbẹ Boko Haram ṣekupa awọn eeyan mẹtalelogoji lagbegbe Marrabati ati Hammayya, lẹba ijọba ibilẹ Jere, ni ipi9nlẹ Bornu. Wo ohun tí wọn sọ nípa Owa Ale ìlú Ikare, Ọba Samule Kolapo Adegbite Adedoyin tó wàjà Ípànìyàn tó wáyé ní Borno lọjọ Sátidé fihàn pé omi n bẹ lámù fún ètò ààbò ní Naijiria - Tinubu : Borno Zabarmani massacre: Ípànìyàn tó wáyé ní Borno fihàn pé omi n bẹ lámù fún ètò ààbò - Tinubu 